Qozog‘istonda inflyatsiya darajasi birinchi chorakda 3,6 foizni tashkil etdi. Bu haqda respublika moliya vazirligi statistika qo‘mitasi ma’lumotlariga asoslanib, RIA Novosti xabar berdi. Qo‘mita bayonotiga ko‘ra, oziq-ovqat mahsulotlari narxi katta sur’atda (3,9 foiz) o‘sgan. Nooziq-ovqat mahsulotlari va pullik xizmat narxlari 3,5 foizga oshgan. Farmatsevtik mahsulotlar (11,6 foiz), maishiy uskunalar (6,1 foiz), yuvish va tozalash vositalari (4,8 foiz) narxlari ham yanvar-aprel oylari davomida sezilarli o‘sishni qayd etgan. Uy-joy kommunal xo‘jalik xizmat narxlari ham o‘rtacha ko‘rsatkichdan balandladi. Shuningdek, havo va temir yo‘l transporti xizmat narxlari ham qimmatladi (8,4 va 6,2 foiz).